ป้องกันการเจาะระบบซ้ำสอง ทวงคืนระบบ
โปรแกรม antivirus ที่หมั่นอัพเดทอยู่เสมอ จะตรวจจับสิ่งผิดปกติต่างๆ ได้ก่อนทำอันตรายคอมของคุณ Windows นั้นมีโปรแกรม antivirus ชื่อ Windows Defender อยู่แล้ว เป็นโปรแกรมใช้ดีและอัพเดทประจำอัตโนมัติ โดยจะทำงานอยู่เงียบๆ ที่เบื้องหลัง นอกจากนี้ก็มีหลายโปรแกรมฟรีให้เลือกใช้ เช่น BitDefender, avast! และ AVG แต่ไม่ว่าจะเลือกโปรแกรมไหน ก็ขอให้ลงแค่โปรแกรมเดียวพอ   สำหรับวิธีเปิดใช้งาน Windows Defender ในเครื่อง Windows ให้ลองศึกษาเพิ่มเติมในเน็ตดู รวมถึงวิธีติดตั้งโปรแกรม antivirus อื่นๆ เช่นกัน ในกรณีที่จะไม่ใช้ Defender ซึ่ง Windows Defender จะปิดตัวเองอัตโนมัติหากคุณลงโปรแกรม antivirus อื่นไว้ ถ้าคุณไม่ได้เปิด web server หรือใช้โปรแกรมอื่นที่ต้อง remote access มายังคอม ก็ไม่ต้องเปิดพอร์ทไหนไว้ โปรแกรมส่วนใหญ่ที่ต้องใช้พอร์ท จะใช้ UPnP ที่จะเปิดพอร์ทตอนจำเป็น แล้วปิดเมื่อโปรแกรมไม่ได้ใช้ ถ้าเปิดพอร์ทไว้ตลอดก็เท่ากับเครือข่ายคุณมีช่องโหว่พร้อมเจาะ  ให้คุณตั้งค่า Forward Port ในเราเตอร์ และเช็คว่าทุกพอร์ทปิดอยู่ เว้นแต่ต้องใช้กับเซิร์ฟเวอร์ที่คุณเปิด ไฟล์แนบของอีเมลก็เป็นอีกหนึ่งช่องทางให้ไวรัสและมัลแวร์เจาะระบบคุณได้ ขอให้เปิดอ่านเฉพาะไฟล์แนบจากผู้ส่งที่รู้จัก ไว้ใจได้ แต่ยังไงก็ต้องแน่ใจก่อน ว่าคนคนนั้นจะส่งไฟล์มาจริงๆ ถ้าเพื่อนใน contacts ติดไวรัสขึ้นมาละก็ อาจจะมีไฟล์ส่งมาจากเขาพร้อมไวรัสโดยที่เขาไม่รู้ตัว รหัสผ่านของแต่ละเว็บหรือโปรแกรมต้องจำง่าย (สำหรับคุณ) แต่เดายาก (สำหรับคนอื่น) และไม่เหมือนกันในแต่ละเว็บ/โปรแกรม แฮกเกอร์จะได้ไม่เจาะทีเดียวเข้าได้ทุกข้อมูลของคุณ ยังไงลองศึกษาเพิ่มเติมเรื่องใช้ password manager จัดการรหัสผ่านแทนคุณดู ถือว่าค่อนข้างเสี่ยง เพราะคุณไม่มีสิทธิ์ควบคุมดูแลเครือข่าย จะไม่รู้เลยว่ามีใครในเครือข่ายเดียวกันแอบจับตาดู traffic เข้า-ออกคอมของคุณหรือเปล่า ถ้าเป็นแบบนั้นผู้ไม่หวังดีสามารถดูเบราว์เซอร์ที่คุณเปิดอยู่ได้ หรืออาจอันตรายกว่านั้น คุณลดความเสี่ยงได้โดยใช้ VPN ทุกครั้งที่จำเป็นต้องใช้ Wi-Fi Hotspot สาธารณะ เพื่อเข้ารหัสข้อมูล  สำหรับวิธีตั้งค่าการเชื่อมต่อผ่านเว็บ VPN ให้ลองศึกษาเพิ่มเติมในเน็ตดู โปรแกรม "ฟรี" หลายตัวที่คุณเจอในเน็ต มักมีโปรแกรมไม่พึงประสงค์พ่วงมาด้วย ระหว่างติดตั้งโปรแกรมที่ต้องการให้คอยสังเกตดีๆ แล้วปฏิเสธการติดตั้ง "ข้อเสนอพิเศษ" หรือก็คือโปรแกรมอื่นเพิ่มเติม ที่สำคัญคืออย่าดาวน์โหลดโปรแกรมเถื่อน เพราะนี่แหละช่องทางยอดนิยมให้ไวรัสเจาะเข้าระบบได้ เดี๋ยวนี้คอมรุ่นใหม่ๆ มักตั้งค่าให้ติดตั้งอัพเดทของระบบอัตโนมัติ โดยเฉพาะตอนกลางคืน ช่วงที่คุณไม่ได้ใช้คอม ถ้าคุณสังเกตว่าคอมชอบเปิดเครื่องเองตอนคุณไม่ได้ใช้ เป็นไปได้ว่าคอมออกจาก Sleep mode เพื่อติดตั้งอัพเดท  โอกาสที่จะมีคนเจาะเข้ามาใช้คอมคุณ พูดกันตามจริงก็เป็นไปได้น้อยมาก แต่ก็ใช่ว่าจะปลอดภัย 100% ยังไงลองป้องกันไปตามขั้นตอนที่เราว่ามาก่อน ถ้าเคอร์เซอร์ในจอขยับโดยที่คุณไม่ได้ใช้ โปรแกรมต่างๆ เปิดเองต่อหน้าต่อตา หรือไฟล์ชอบถูกลบเองบ่อยๆ เป็นไปได้มากเลยว่าคุณถูกเจาะระบบแล้วล่ะ ถ้าเป็นแบบนี้ ขั้นแรกที่ควรทำคือปิดเครื่องโดยด่วน แล้วถอดสาย Ethernet ซะ   แต่การที่เน็ตอืด หรือพบเห็นโปรแกรมที่ไม่รู้จักในเครื่อง ก็ไม่ได้แปลว่ามีใครแอบใช้คอมของคุณแบบ remote access เสมอไปนะ หลายโปรแกรมที่อัพเดทเองอัตโนมัติ จะเปิดหรือมีหน้าต่าง pop-up โผล่ขึ้นมาระหว่างอัพเดท อันนี้ถือว่าปกติ ถ้าสงสัยว่าจะถูกแฮกจากทางไกล ให้รีบตัดสัญญาณเน็ตโดยด่วน หมายถึงตัดช่องทางการต่อเน็ตและเชื่อมต่อเครือข่ายต่างๆ โดยสมบูรณ์ เพื่อป้องกันไม่ให้ถูกเจาะระบบไปมากกว่านี้ และไม่ให้คอมเครื่องอื่นๆ ในเครือข่ายเดียวกันพลอยถูกเจาะไปด้วย  ถอดสาย Ethernet ที่ต่ออยู่กับคอม แล้วตัดสัญญาณ Wi-Fi ซะ 2 โปรแกรมนี้บอกได้ว่าตอนนี้คอมคุณทำอะไร เปิดโปรแกรมไหนอยู่บ้าง   Windows - กด Ctrl+⇧ Shift+Esc  Mac - Activity Monitor จะอยู่ในโฟลเดอร์ Utilities ในโฟลเดอร์ Applications อีกที ให้มองหาโปรแกรมต่อไปนี้ในรายชื่อโปรแกรมที่เปิดอยู่ รวมถึงโปรแกรมที่ดูไม่คุ้นหรือน่าสงสัย โปรแกรมที่เรายกมาคือโปรแกรมเด่นดังเรื่อง remote access ที่อาจถูกติดตั้งลงคอมโดยที่คุณไม่รู้ตัว   VNC, RealVNC, TightVNC, UltraVNC, LogMeIn, GoToMyPC และ TeamViewer มองหาโปรแกรมน่าสงสัย หรือชื่อไม่คุ้น จะเอาชื่อไปค้นดูในเน็ตก็ได้ ถ้าไม่แน่ใจว่าคือโปรแกรมอะไร จะมีบอกใน Task Manager หรือ Activity Monitor จริงๆ บางที CPU usage ก็สูงได้ ไม่จำเป็นต้องถูกใครแฮก แต่ถ้าไม่ได้ใช้คอมแล้ว CPU usage ดันสูง แสดงว่ามีบางโปรแกรมกำลังทำงานอยู่ที่เบื้องหลังโดยที่คุณไม่รู้ตัว อีกกรณีคือ CPU usage สูงเพราะโปรแกรมกำลังอัพเดท หรือคุณโหลดบิททิ้งไว้แล้วลืมซะงั้น ส่วนใหญ่คนใช้คอมก็จะลงโปรแกรม antivirus ไว้อยู่แล้ว แค่ Windows Defender ก็ยังดี ให้เปิดโปรแกรม antivirus แล้วสแกนคอมทั้งระบบ อาจต้องรอเป็นชั่วโมงขึ้นไปกว่าจะเสร็จ  ถ้าคุณไม่ได้ลงโปรแกรม antivirus ไว้ ให้ดาวน์โหลดไฟล์ติดตั้งลงคอมอีกเครื่อง แล้วย้ายมาลงคอมต้องสงสัยทาง USB จากนั้นก็ติดตั้งโปรแกรม antivirus แล้วสแกนคอมเลย ถ้าสแกนเจอมัลแวร์ ก็ต้อง quarantine หรือกักไว้ด้วยวิธีที่ antivirus แนะนำ เพื่อป้องกันไม่ให้ไวรัสหรือมัลแวร์ทำอันตรายคอมของคุณเพิ่มขึ้น นี่คือโปรแกรมที่ 2 ที่ควรใช้สแกนคอมหาอะไรที่โปรแกรม antivirus มองข้ามไป คุณดาวน์โหลดได้ฟรีที่ malwarebytes.org ตอนนี้คอมจะยังไม่ต่อเน็ตอยู่ เพราะงั้นให้ดาวน์โหลดไฟล์ติดตั้งลงคอมอีกเครื่อง แล้วย้ายมาใส่คอมนี้ทาง USB จะใช้เวลาประมาณครึ่งชั่วโมง โดยโปรแกรม Anti-Malware จะสแกนหาโปรแกรมเจาะระบบที่อาจเข้าควบคุมคอมของคุณอยู่ ถ้า Anti-Malware เจออะไรระหว่างสแกน ให้ quarantine หรือกักไว้ เพื่อป้องกันไม่ให้สร้างความเสียหายแก่ระบบเพิ่มเติม คุณดาวน์โหลดได้ฟรีที่ malwarebytes.org/antirootkit/ ใช้ตรวจจับแล้วลบ "rootkits" ที่เป็นมัลแวร์ซ่อนลึกลงไปในไฟล์ระบบ โปรแกรมจะสแกนคอมสักพักกว่าจะเสร็จ ถ้า antivirus และ/หรือ Anti-Malware เจอมัลแวร์หรือโปรแกรมเจาะระบบ ก็แสดงว่าคุณคงกำจัดไปเรียบร้อย แต่ก็อย่าเพิ่งย่ามใจ ให้เฝ้าระวังคอมต่ออีกสักพัก เผื่อยังมีอะไรแฝงตัวอยู่ ถ้าคอมเคยถูกแฮกมาครั้งหนึ่งแล้ว เป็นไปได้ว่าทุกรหัสผ่านจะถูกบันทึกลง keylogger เรียบร้อย ถ้าแน่ใจว่าคอมคุณปลอดภัยดีแล้ว ให้รีบเปลี่ยนรหัสผ่านทั้งหมด และอย่าใช้รหัสผ่านเดียวกันในแต่ละบริการหรือเว็บไซต์ พอเปลี่ยนรหัสผ่านแล้ว ให้ไปที่แต่ละเว็บหรือบัญชีแล้วลงชื่อออกให้หมด รวมถึงลงชื่อออกจากทุกอุปกรณ์ที่ใช้งานบัญชีนั้นๆ อยู่ด้วย เพื่อให้แน่ใจว่ารหัสผ่านใหม่จะมีผลแล้ว และใครจะใช้รหัสผ่านเก่าแอบเข้ามาใช้งานไม่ได้ ถ้ายังเห็นได้ชัดว่ามีคนแอบใช้งานระบบอยู่ หรือกลัวไปเองว่าคอมยังไม่ปลอดภัย ทางเดียวที่จะแน่ใจได้ว่าคอมปลอดภัย ก็คือต้องล้างข้อมูลแล้วลงระบบปฏิบัติการใหม่เลย อย่าลืม backup ข้อมูลสำคัญไว้ก่อน เพราะทุกอย่างจะถูกลบหายไปเพื่อรีเซ็ตระบบ   ตอนจะ backup ข้อมูลในคอมที่ถูกแฮก อย่าลืมสแกนแต่ละไฟล์ก่อน เพราะเป็นไปได้ว่าคอมอาจจะติดไวรัสกลับมาจากไฟล์เก่าที่คุณเก็บไว้นี่แหละ สำหรับวิธีฟอร์แมตเครื่อง Windows หรือ Mac แล้วลงระบบใหม่ ให้หาอ่านเพิ่มเติมจากในเน็ตดู
โปรแกรม antivirus ก็ต้องอัพเดทและเปิดใช้งาน. ตั้งค่า firewall ให้เหมาะสม. ไฟล์แนบตามอีเมลก็อันตราย. รหัสผ่านต้องจำง่ายแต่เจาะยาก. พยายามอย่าใช้ Wi-Fi Hotspot สาธารณะ. เช็คดีๆ ก่อนดาวน์โหลดโปรแกรมจากในเน็ต. คอมเปิดเองเพื่อติดตั้งอัพเดทหรือเปล่า. มองหาสัญญาณที่บอกชัดเจนว่ามีคนแอบเจาะเข้าระบบคุณ. ตัดสัญญาณเน็ตทันที. เปิด Task Manager หรือ Activity Monitor. มองหาโปรแกรม remote access ในรายชื่อโปรแกรมที่เปิดอยู่. สังเกตว่า CPU usage สูงผิดปกติ. สแกนเครื่องด้วยโปรแกรม antivirus. ลบไวรัสหรืออะไรที่โปรแกรม antivirus สแกนเจอ. ดาวน์โหลดแล้วติดตั้งโปรแกรม Anti-Malware ชื่อ Malwarebytes. สแกนคอมด้วย Anti-Malware. ให้ quarantine ทุกอย่างที่เจอ. ดาวน์โหลดแล้วเปิดโปรแกรม Malwarebytes Anti-Rootkit Beta. กำจัดมัลแวร์แล้วให้เฝ้าระวังคอมต่อ. เปลี่ยนรหัสผ่านให้หมด. ลงชื่อออกจากทุกอย่าง. ถ้าหาไม่เจอหรือกำจัดโปรแกรมเจาะระบบไม่ได้ ให้ล้างทั้งระบบ.
https://www.wikihow.com/Detect-a-Remote-Access-to-My-Computer https://www.wikihow.com/Detect-a-Remote-Access-to-My-Computer
Preventing Future Intrusions Stopping an Intrusion